স্মারকলিপিতে বলা হয়, গত ৫ নভেম্বর মডেল সরকারি প্রাথমিক বিদ্যালয়ের প্রথম শ্রেণির মেধাবী ছাত্রী পূজা দেবনাথকে অকারণে বেত্রাঘাত করে রক্তাক্ত ক্ষতের সৃষ্টি করে। প্রধান শিক্ষক বিলকিস চৌধুরী। পরে ওই ছাত্রীকে কেন্দুয়া উপজেলা স্বাস্থ্য কমপ্লেক্সে ভর্তি করে চিকিৎসা দেয়া হয়। বেত্রাঘাতের ফলে ভয়ে পূজা আর স্কুলে আসছে না বলে জানান পূজার বাবা বিশ্বজিত দেবনাথ। মিছিল শেষে উপজেলা পরিষদ প্রাঙ্গণে স্মারকলিপি পাঠ করেন আশীষ সাহা রায়। এসময় অন্যান্য অভিভাবকরাও তাদের সন্তানদের অযথা বেত্রাঘাতের অভিযোগ তুলেন ওই প্রধান শিক্ষিকার বিরুদ্ধে।